ኣብ ድርኩኺት ምቕሃም ዝረከብ ሚዲያ ሕትመት ኢትዮጵያ "ሓወይ ብዘለዎ ኮይኑ ወያነ፡ ኣነ በዚ ኮይነ ሻዕቢያ እናበልኹ ይሰርሕ ነይረ" መንግስታዊ ተለቪዥን ኤሪ-ቲቪ፡ ኣብ ኤርትራ ዘሎ እንኮ ኣማራጺ ሃገራዊ ተለቪዥን ኮይኑ፡ ልሳን እቲ መንግስቲ ዝኾነት ሓንቲ ጋዜጣ ብእንግሊዝ ብትግርኛ ዓረብን ትግረን እትህተም ጋዜጣ እውን ኣላ። ምንጪ ስእሊ, Getty Images ሰለስተ ኤፍ-ኤም ሬድዮታት እንትህልዋ፡ ካብ ትግራይ ዝፍኖ ራድዮ ድምጺ ወያነን ራድዮ ድምጺ ኣሜሪካን፡ ኣካል እቲ ህዝቢ ሓበሬታ ዝረኽበሎም ኣማራጺታት ራድዮ'ዮም። ዳርጋ መብዛሕትአን ድሕሪ ናጽነት ዝተቐልቀላ ጋዜጣታት ብሕቲ፡ ወርሒ መስከረም 2001 ዝተዓጸዋ ኾይነን፡ ናዕቢ ኣለዓዒለን፣ ኣጀንዳ ናይ ደገ ሓይልታት ኣሰጒመን ዝብል ኽሲ እውን ካብ መንግስቲ ዝቐርበለን ክሲ እዩ። እንተኾነ እቶም ቅድሚ 18 ዓመታት ዝተኣሰሩ ኣሰናዳእቲ እዘን ጋዜጣታት ኣብ ዝኾነ ወግዓዊ ቤት ፍርዲ ቐሪቦም ኣይፈልጡን እዮም። ሃተለዋቶም'ውን ኣይፍለጥን። ሓደ ፖለቲካዊ ሰልፊ እታ ሃገር ዘመሓድርን ብፕረዚደንት ኢሳይያስ ኣፈወርቂ ዝምራሕን ህዝባዊ ግንባር ንደሞክራስን ፍትሕን (ህግደፍ)፡ እቲ እንኮ ኣብ ኤርትራ ዘሎ ፖለቲካዊ ሰልፊ እዩ። ኤርትራ ናጻ ሃገር ኮይና ነብሳ ምምሕዳር ካብ ዝጀመረትሎም ዓመታት ንድሓር፡ ካብዚ ፖለቲካዊ ሰልፊ ወጻኢ ካልእ ርእያ ኣይትፈልጥን። ምንጪ ስእሊ, Getty Images ፕረዚደንት ኢሳይያስ አፈወርቂ መን'ዩ?
